ET Euroopa Liidu Teataja C 231/4

TEADAANNE VEDELATE JA GAASILISTE SÜSIVESINIKE UURIMISLOA TAOTLEMISE KOHTA„CASE LA ROCCA”UURINGUALAL

SITSIILIA MAAKOND

ENERGEETIKA JA AVALIKE TEENUSTE AMET – ENERGEETIKA OSAKOND

SÜSIVESINIKE JA GEOTERMILISE ENERGIA BÜROO (U.R.I.G.)

2013/C 231/06

Äriühing Irminio S.r.l., kelle registrijärgne asukoht on Via Principe di Villafranca 50 – 90139 Palermo, Italia, käibemaksukohustuslase number 03922140821, äriregistri number 160160 ja kes on Palermo kaubanduskoja liige, esitas 3. aprillil 2013 Sitsiilia maakonna energeetika ja avalike teenuste ametile (aadressiga Viale Campania 36 – 90144 Palermo Italia), kes on pädev asutus kaevandamislubade andmiseks, taotluse saada Sitsiilia maakonna 3. juuli 2000. aasta seaduse nr 14 kohane luba vedelate ja gaasiliste süsivesinike uurimiseks uuringualal, mida nimetatakse kokkuleppeliselt Case la Rocca, mille suurus on 8 000 ha (80 km2) ja mis asub Ragusa provintsis Ragusa kommuunis. Ala piirid on märgitud I.G.M.I. (Istituto geografico militare italiano – Itaalia militaargeograafia instituut) kaardile nr 276 Ragusa mõõtkavas 1:100 000 ja I.G.M.I. tabelitesse nr 276 IV SO Donnafugata 276 III NE Donnalucata, 276 IV SE Monte Renna ja 276 IV NE Comiso.

Luba taotletakse ebakorrapärase hulktahuka kujulisel maa-alal, mis on piiritletud punkte A, B, C, D, E, F, G ja H ühendava pideva joonega.

Punktid on määratletud allpool esitatud viisil

A. Punkt, mis langeb kokku Contrada Giardinello loaga hõlmatud uuringuala punktiga O. Punkt asub Contrada Stanislaos oleva maja Casa Veninata põhjanurgas (tabel 276 IV SO Donnafugata);

B. Punkt, mis langeb kokku Contrada Giardinello loaga hõlmatud uuringuala punktiga N. Punkt asub Contrada Castigliones 580 m kõrgusel oleva maja põhjanurgas, jäädes ligikaudu 350 m Villa Arezzost põhja/loodesse (tabel 276 IV NE Comiso);

C. Punkt, mis langeb kokku S. Anna kontsessiooniga hõlmatud ala punktiga B. Punkt asub C.da Cento pozzis oleva maja Case Cosentino kirdenurgas (tabel 276 IV NE Comiso);

D. Punkt, mis langeb kokku S. Anna kontsessiooniga hõlmatud ala punktiga A. Punkt vastab C.da Badias asuva Villa Monelli lõunanurgale (tabel 276 IV SE „Monte Renna”);

E. Punkt, mis langeb kokku S. Anna kontsessiooniga hõlmatud ala punktiga E. Punkt asub C. da Giubilianas Casa Nifosi põhjanurgas 446 m kõrgusel (tabel 276 IV SE Monte Renna);

F. Punkt, mis langeb kokku S. Anna kontsessiooniga hõlmatud ala punktiga D. Punkt asub C.da Cimillà lähedal oleva ristmiku läänenurgas 577 m kõrgusel Ragusat Marina di Ragusaga ühendava tee 5. ja 6. km vahel (tabel 276 IV SE Monte Renna);

G. Punkt langeb kokku Ragusa kontsessiooniga hõlmatud ala punktiga G ja Irminio kontsessiooniga hõlmatud ala punktiga B. Punkti moodustab lubajkivist sammas, mis vastab C.da Pozzillos asuva Case Arezzo nurgale O (tabel 276 IV SE Monte Renna);

H. Punkt, mis langeb kokku Contrada Giardinello loaga hõlmatud uuringuala punktiga P. Punkt asub C.da Perrones 75 m kõrgusel oleva maja kagunurgas, jäädes ligikaudu 325 m C.da Perronellost kagusse (tabel 276 III NE Donnalucata).

Geograafilised koordinaadid

Punkt Idapikkus (M. Mario) Põhjalaius A 2° 06′ 02,85″ 36° 52′ 29,92″ B 2° 10′ 41,42″ 36° 55′ 59,93″ C 2° 14′ 07,72″ 36° 55′ 08,73″ D 2° 09′ 26,66″ 36° 53′ 12,66″ E 2° 10′ 50,50″ 36° 51′ 35,87″ F 2° 13′ 35,88″ 36° 52′ 51,54″ G 2° 13′ 01,00″ 36° 50′ 51,09″ H 2° 09′ 16,10″ 36° 47′ 59,10″

Huvitatud isikud võivad esitada konkureeriva taotluse asjaomase maa-ala kohta 90 päeva jooksul pärast käesoleva teatise avaldamist Euroopa Liidu Teatajas; pärast nimetatud tähtaega saabuvaid taotlusi vastu ei võeta. Uurimisloa andmise dekreet-seadus võetakse vastu konkureerivate taotluste esitamiseks määratud tähtajale järgneva kuue kuu jooksul. Direktiivi 94/22/EÜ artikli 5 lõike 1 kohaselt antakse teada, et luure-, uurimis- ja tootmislubade andmise kriteeriumid on juba avaldatud Euroopa Ühenduste Teatajas C 396, 19.12.1998, viitega Itaalia Vabariigi presidendi 25. novembri 1996. aasta seadusandlikule dekreedile nr 625 (avaldatud Itaalia ametlikus teatajas Gazzetta ufficiale della Repubblica Italiana nr 293, 14.12.1996), millega võetakse eespool nimetatud direktiiv üle ja rakendatakse seda Itaalia õigusruumis, ning osutatud kriteeriume on täpsustatud eespool nimetatud 3. juuli 2000. aasta Sitsiilia maakonnaseaduses nr 14 (avaldatud Itaalia ametlikus teatajas Gazzetta ufficiale della Repubblica Italiana nr 32, 7.7.2000).

Luure-, uurimis- ja tootmistegevust ning tegevuse peatamist reguleerivad tingimused ja nõuded on sätestatud eespool nimetatud 3. juuli 2000. aasta Sitsiilia maakonnaseaduses ning standardspetsifikaadis, mis on ette nähtud maakonnavalitsuse tööstusameti (assessore per l'industria) 30. oktoobri 2003. aasta dekreet-seadusega nr 91 ja 20. oktoobri 2004. aasta dekreet-seadusega nr 88 (avaldatud Sitsiilia maakonna teatajas nr 49, I osa, 14.11.2003, ja Sitsiilia maakonna teatajas nr 46, I osa, 5.11.2004).

Taotluse dokumente hoitakse maakonnavalitsuse tööstusameti kaevanduste osakonna maagaasi- ja naftavarude ning maapõueenergia teenistustes (Ufficio Regionale per gli Idrocarburi e la Geotermia del Dipartimento Regionale dell’Industria e delle Miniere) (aadress Via Ugo La Malfa 101, 90146 Palermo Italia), kus kõikidel huvitatud isikutel on võimalik nendega tutvuda.